Miĥail Ĵarov

Miĥail Ivanoviĉ ĴAROV (; naskiĝis la 27-an de oktobro 1899 en Moskvo, mortis la 15-an de decembro 1981 samurbe. Li estis eminenta rusa, sovetia aktoro kaj reĝisoro de teatro kaj kino.

Patro Ivan Nikolajeviĉ Ĵarov (1871-1951) estis trovito, do en moskva Nikolajevskij orfejo li akiris familian nomon Ĵarov de sia vartistino. Patrino Anna Semenovna (1874-1957) estis kamparanino veninta Moskvon el Smolenska gubernio. La patro estis tipografiisto. Krom filon Miĥail la gepatroj havis ankoraŭ tri filinojn: Lidia (1902-1986), Aleksandra (1907-1969) kaj Nina (1911-1989). La familio loĝis en la bela distrikto de Moskvo nomata Samoteka.

Ekde 1913 Miĥail laboris kune kun la patro en la presejo kiel kompostisto.

 Teatra kariero 
En 1915 komenciĝis la teatra kariero de Ĵarov, kiu tiam laboris kiel kontoristo kaj asistanto en moskva Zimin teatro (tie nun funkcias Moskva Opereto Teatro). Iufoje li rolis ordinaran figuranton.

En 1920 li sukcese finis studion ĉe Teatro de Arta Kultura Unio de Laboristaj Organizoj. Ĝis 1937 Ĵarov servis kiel profesia aktoro en kelkaj moskvaj teatroj.

Ekde 1938 ĝis morto en 1981 li estis aktoro kaj reĝisoro de prestiĝa Malij Ŝtata Akademia Teatro de Rusio. Tie li aperigis tri siajn spektaklojn, kiuj longtempe furoris.

 Kinokariero 
Miĥail Ĵarov estis tre populara kinoaktoro, kiu unufoje aperis surekrane en efemera rolo de soldato en filmo "Caro Ivan Vasiljeviĉ Groznij" en 1915. Lia lasta rolo de distrikta policano Fjodor Aniskin okazis en 1978. Entute la aktoro rolis en 63 filmoj kaj reĝisoris siajn tri filmojn.

 Vivodona Atesto 
eta|80px|afiŝo de la filmo

La filmo "Vivodona Atesto" ( "Путевка в жизнь") alportis grandan famon al Miĥail Ĵarov, kiu tre reale rolis banditon Ĵigan. Ĝi estis la unua sona sovetia filmo pri aperigo de komunumo por senhejmuloj. Ĵarov kantis tie akompaninte per gitaro. Premiero okazis la 1-an de junio 1931. Reĝisoro Nikolaj Ekk gajnis la Unuan premion de Festivalo de Venecio en 1932. La filmon kun plezuro spektis tiam en 107 landoj de la mondo. Sonon oni registris per patentita sistemo "Tagefon", kiun inventis la rusa inĝeniero Paŭlo Tager.

 Familio 
Miĥail Ĵarov estis kvarfoje edzo.

 la unua edzino nomiĝis Dina kaj estis je du jaroj pli aĝa ol la edzo. En 1921 naskiĝis ties filo Eŭgeno, kiu poste iĝis aktoro.
 la dua Ljudmila Poljanskaja estis same aktorino. Diverstempe ŝi naskis du filojn, sed tiuj mortis.
 la tria Ljudmila Celikovskaja kelkfoje partoprenis en filmado kune kun Ĵarov. En filmo "Aera koĉero" ( Воздушный извозчик) elpensita intrigo de amo de la maljuna piloto al juna kantistino feliĉe realiĝis kaj geaktoroj geedziĝis tiam (1943 - 1950). Ili ne havis gefilojn.
 la kvara Maja Gelŝtejn estis je tridek jaroj pli juna (18 j) ol la edzo (48 j), kiam ili konatiĝis. La gepatroj havis du filinojn: Anna (1951) kaj Liza (1953).

 Filatelisto 
Ĵarov estis pasia filatelisto. Dumvive li kolektis poŝtmarkojn laŭ du temoj: "Arto" kaj "Portretoj".

 Gratifikoj 
 Popola aktoro de USSR (1949)
 Heroo de Socialisma Laboro (1974)
 du Lenin-ordenoj (1970, 1974)
 Stalin-premio de la Unua grado pro rolo de Aleksandr Menŝikov en filmo Petro la Unua (1941)
 Stalin-premio de la Unua grado pro rolo de kozako Perĉiĥin en filmo "Defendo de Caricin (1942)
 Stalin-premio de la Dua grado pro spektaklo Vivu maristoj! ( За тех, кто в море!) (1947)
 Kelkaj kromaj ordenoj kaj medaloj

Miĥail Ivanoviĉ Ĵarov mortis la 15-an de decembro 1981 en Moskvo. Lin oni sepultis en moskva Novodeviĉje tombejo (la 9-a tereno)

 Eksteraj ligiloj 

 http://bozaboza.narod.ru/jarov.html foto de la tombo de liaj parencoj
 http://www.maly.ru/news_more.php?number=2&day=23&month=12&year=2005 Ĵarov en Malij Ŝtata Akademia Teatro de Rusio 
 http://www.imdb.com/name/nm0955541/bio biografio kaj filmografio 
 http://www.rusactors.ru/g1/jarov/index.shtml biografio kaj filmografio 
 http://amnesia.pavelbers.com/Aktery%20i%20sudba%2070%20Mihail%20Zarov.htm  fotoj, teksto, video 
 http://www.youtube.com/watch?v=tzMg5Lv9DWg gago el la filmo Vivodona Atesto

Kategorio:Naskiĝintoj en Moskvo
Kategorio:Mortintoj en Moskvo
Kategorio:Sovetiaj komunistoj
Kategorio:Sovetiaj reĝisoroj
Kategorio:Rusiaj reĝisoroj
Kategorio:Sovetiaj aktoroj
Kategorio:Rusiaj aktoroj
Kategorio:Herooj de Socialisma Laboro